Vinko Šamarlić

Vinko Šamarlić rođen je 8. marta 1964. godine u Ozimici kod Žepča. Nakon završene osnovne škole u Zavidovićima dolazi u Sarajevo gdje pohađa Srednju policijsku školu. Po završetku škole prvo se zapošljava kao policajac, da bi 1985. godine došao u Specijalnu jedinicu gdje postaje komandir borbene jedinice sa činom kapetana. Paralelno sa ovim bio je istaknuti džudista sarajevskog Judo kluba Željezničar. Osvojio je brojne medalje te je postao reprezentativac BiH.

Početkom rata u BiH imao je ostvarenu olimpijsku normu za odlazak na Olimpijske igre, koje su se 1992. godine održavale u Barceloni. Kao pripadnik specijalne jedinice MUP R BiH poginuo je u bici na Hrasnom, 8. juna 1992. godine, dan prije odlaska ekipe na Olimpijske igre u Barceloni gdje je trebao nositi zastavu BiH.

Odlikovanja

Posthumno je odlikovan i "Zlatnom policijskom zvijezdom", "Medaljom za hrabrost" i "Ordenom zlatnog grba sa mačevima". U sjećanju na njega jedna ulica u Sarajevu nosi njegovo ime, a svake godine u spomen na njega u Sarajevu se održava medunarodni Memorijalni Judo turnir Vinko Šamarlić.

Reference

Kategorija:Bosanskohercegovački džudisti
Kategorija:Rođeni 1964.
Kategorija:Umrli 1992.
Kategorija:Biografije, Žepče
Kategorija:Oficiri Armije Republike Bosne i Hercegovine
Kategorija:Dobitnici Ordena zlatnog grba s mačevima